**Óraterv**

**A pedagógus neve:** Iványi Zsuzsanna

**Műveltségi terület:** Magyar nyelv és irodalom műveltségterület

**Tantárgy:** Olvasás/ szövegfeldolgozó óra

**Osztály:** 4. b

**Az óra témája:** Szitakötő folyóirat 28. szám**: Kovács Márton - Török Eszter: Varázsszivacs**

**Az óra cél- és feladatrendszere:**

* Az olvasás megszerettetése, szövegértő, szövegelemző készség fejlesztése
* A szereplők jellemének megfigyeltetésével emberi tulajdonságok megítélése, helyes értékrend kialakítása
* Ok-okozati képesség, megfigyelő, rendszerező képesség fejlesztése.
* Együttműködési, beleélési képesség fejlesztése, érzelmi intelligencia fejlesztése.

**Az óra didaktikai feladatai:** beszélgetés, magyarázat, bemutatás,

**Fejlesztendő képességek:** : Figyelem, fegyelem, szókincs, koncentráló képesség, olvasási és kommunikációs képesség fejlesztése.

**Alkalmazott munkaformák:** frontális osztálymunka, önálló munka, páros és csoportmunka

**Felhasznált irodalom: -** Szitakötő gyermekfolyóirat olvasmánya

Az internetes oldalon talált segédanyagok: <http://www.szitakoto.com/segedanyag.php?id=3447>

<http://www.szitakoto.com/segedanyag.php?id=3443>

<http://www.szitakoto.com/folyoiratcikk.php?cikk=821>

|  |  |  |  |  |  |
| --- | --- | --- | --- | --- | --- |
| **Időkeret** | **Az óra menete** | **Nevelési-oktatási stratégia** | | | **Megjegyzések, reflexiók** |
| 3 perc | Szervezés, a szükséges eszközök előkészítése | utasítás | FOM | Szitakötő gyermekfolyóirat, írószerek, feladatlapok, ragasztó |  |
| 3 perc | Ráhangolódás, hangulatkeltés  Körben állva folytasd a megkezdett mondatot!  „ Ha átváltozhatnék, legszívesebben..lennék  „Volt már, hogy elrontottam valamit és nem/ sikerült kijavítanom.” | beszélgető kör | FOM |  | A mondatok elhangzásával megfelelő hangulat kialakítása, ha kell irányítottan. Fő hangsúly az „elrontott”dolgokra. |
| 3 perc | **Célkitűzés:** A mai órán a Varázsszivacs című mesével ismerkedünk meg.  A cím és a képillusztráció segítségével jóslások a tartalmat illetően. | jóslások  címmeditáció | FOM | Szitakötő folyóirat  14. old. | Címelemzés:  Mit tud? Mit csinál? Milyen tulajdonságai vannak? Hogy néz ki? |
| 3 perc | **Bemutató olvasás:**  Megfigyelési szempont: Szivacs tulajdonságai. Jól gondoltuk-e? | bemutatás |  |  | Jóslások beigazolódásának ellenőrzése. |
| 7 perc | Mese elemzése:  - Kik a mese szereplői?  - Milyen helyszínek vannak?  - Mesés elemek gyűjtése.  - Csodák a mesében. | kérdésfeltevés | FOM |  | „Általános”meseelemzési szempontok |
| 3 perc | Másodszori olvasásnál az idegen szavak, ismeretlen kifejezések jelölése.   1. számú melléklet | Szómagyarázat: Hogyan mondanád más szóval? | páros munka | feladatlap | szókincsbővítés a kevésbé ismert szavak, szókapcsolatok párosításával. |
| 3 perc | Szólásmagyarázat  „Kitette az inas szűrét.”  Mit jelent, ha kiteszik valaki szűrét?   1. számú melléklet | magyarázat | egyéni | képes magyarázat | Szókincsbővítés, szólásmagyarázat, kép illusztráció segítségével. |
| 3 perc | A mese két részre osztása:  2 főcím és 2 alcím megkeresése  Címadás | szövegtagolás  ellenőrzés | csoportmunka | Feladatlap  üres vázlatpontokkal | Együttműködés csoportban. Meggyőzés, a másik érveinek elfogadása. |
| 10 perc | Szövegfeldolgozó feladatlap   1. számú melléklet | utasítás,  feladatmegoldás,  ellenőrzés, értékelés | páros munka | feladatlap, írószer | A szöveg megértésének ellenőrzése. Együttműködés párban. |
| 3 perc | Diff. feladat- időkitöltő..  Keressetek mellékneveket az első bekezdésben! | Írásbeli utasítás a táblán.  (nem zavarjuk a még dolgozókat) | diff. páros munka | Szitakötő folyóirat, írószer | Utasítás a táblán + feladatként azoknak, akik hamarabb végeznek a feladatlappal.  Tantárgyi koncentráció, anyanyelv. |
| 2 perc | **Házi feladat** megbeszélése  Tervezz csodaszivacsot!  Mit tudna a szivacsod?  Írd le néhány mondatban!  Rajzolj is hozzá! | utasítás,  feladatadás | FOM | Olvasás füzet | Képzelőerő, fantázia fejlesztése |
| 2 perc | Az órai munka értékelése | megbeszélés | frontális és egyéni |  | Szempont:  Melyik feladat tetszett? Hogy érezted magad,  tudtál- e csoportban dolgozni? |

Mellékletek

1. számú melléklet

***PÁRKERESŐ Kevésbé ismert szavak, szókapcsolatok magyarázatára***

|  |  |
| --- | --- |
| **szavak, szókapcsolatok** | **magyarázatuk** |
| bumfordi | szolgáló |
| kapzsi | ügyefogyott |
| mogorva | vagyonos, pénzes |
| jómódú | telhetetlen |
| méltatlankodott | hirtelen haragú, méltatlankodó |
| gorombáskodott | igazságtalankodott |
| jövevény | durván, nyersen viselkedett |
| inas | idegen, zarándok |

1. számú melléklet

***Szólásmagyarázat „Kitette az inas szűrét.” Mit jelent, ha kiteszik valaki szűrét?***

A szövegben van egy mondat, ami úgy szól, hogy a dühös manó azonnal „kitette az inasa szűrét.” Ez egy szólás. Mit jelent? (Felmondott neki, kirúgta, elzavarta, stb…) Tudja-e valaki, mi a „szűr” szó jelentése? Vigyázz! Két jelentése is van. Főnévként? (ruhadarabot jelent). És ha úgy kérdezek rá, hogy mit csinál? Szűr! Akkor mit jelent? (Az ige fogalmát még ezután fogják tanulni a gyerekek.) Megbeszéljük. A szólásban főnévként van jelen a szó. Elmesélem, hogy honnan ered a szólás. (A Hortobágy környéki parasztlegény addig nem házasodott, amíg cifraszűrt nem szerzett. Már a lánynézőben is fontos, üzenetközvetítő szerepe lehetett a szűrnek. Ez alkalommal ugyanis a lányos háznál cifraszűrben megjelent legény távozásakor, ott felejtette szűrét, ahová érkezésekor akasztotta. Ha bemutatkozása nem nyerte meg a háziak tetszését, akkor bizony reggelre-hajnalra a tornácra "kitették a szűrét".

Cifraszűrös kép



1. számú melléklet

**Feladatlap**

<http://www.szitakoto.com/segedanyag.php?id=3447>

1. Kik/mik szerepelnek a mesében? Húzd alá!

Mirabella szakács inas sárkány Bumfordi paripák szomszédok rokonok ajtó ablak fotel csésze fazék kanapé szőnyeg

2. Egészítsd ki a szöveg segítségével!

Bumfordi egy ……….., Mirabella pedig egy …………….. volt. (tündér, manó)

Bumfordi egy ……………………………………………… (hol?)lakott.

A tündér ………………………………………………… .. (mivel?) jött Bumfordi manóhoz.

Bumfordit mindenki kikerülte, mert ………………………………………. .A szivaccsal egyszer megtakarított tárgyakat többé nem kell tisztogatni, mert…………………………………………………..……. .Mikor Bumfordi rájött, hogy milyen ez a szivacs, többé nem gorombáskodott, mert ………………………………………………………………………….A tündér terve sikerült, mert…………………………………………………………………………………………………………………………………….…. .

**A következő feladatoknál a Kincses füzetedbe dolgozz!**

3. Milyen manó volt Bumfordi? Gyűjtsd ki a meséből az ő tulajdonságait!

4. Mi volt a tündér ajándéka? Milyennek találod te ezt az ajándékot?

5. Keresd ki a szövegből azoknak a tárgyaknak a nevét, amelyeket megtisztított a szivacs!

6. Hogy viselkednek a tárgyak a mesében? Mit mondanak? Írd ki!

7. Fejezd be a megkezdett mondatokat!